Source: https://www.stajerskagz.si/potrebna-prekinitev-pri-napotitvah-delavcev-drzavljanov-tretjih-drzav-v-avstrijo/
Timestamp: 2018-07-21 17:17:51+00:00

Document:
Potrebna prekinitev pri napotitvah delavcev državljanov tretjih držav v Avstrijo - Štajerska gospodarska zbornica
V postopku, ki ga je vodila pisarna Grilc Vouk Škof pred Magistratom mesta Gradec in posledično pred Deželnim upravnim sodiščem za Štajersko, je Deželno upravno sodišče v sodbi z dne 02.08.2017 obravnavalo predvideno prekinitev napotitev delavcev tretjih držav za delo v Avstrijo, če med posameznimi napotitvami nista minila vsaj 2 meseca. Pri tem je sodišče sprejelo pomembno pojasnilo, ki bo prizadetim podjetjem bistveno olajšalo napotitve:
Doslej je pristojni avstrijski organ AMS vedno zavračal napotitve državljanov tretjih držav v Avstrijo, če od zadnje napotitve še nista minila najmanj 2 meseca, z argumentom, da je sklep Evropskega parlamenta štev. A2 z dne 12.06.2009 predvideval dvomesečno blokado za nadaljnje napotitve. Zvezno upravno sodišče je v tozadevnih postopkih celo čisto odkrito argumentiralo, da je pač namen te zakonodaje, da se naj prednostno zaposlijo državljani EU in ne državljani tretjih držav – ne glede na to, kako dolgo so že legalno zaposleni v Sloveniji.
Sedaj pa Deželno upravno sodišče pojasnjuje, da to velja samo za tiste primere, ko gre za napotitev delavcev pripadnikov tretjih držav enega podjetja po naročilu istega avstrijskega naročnika. V teh primerih Deželno upravno sodišče za Štajersko potrjuje, da je po prvi napotitvi do druge napotitve k istemu podjetju treba počakati 2 meseca. Če pa gre za naročilo kakšnega drugega podjetja, pa dvomesečna blokada ne velja. Sodišče to utemeljuje s tem, da analiza besedila sklepa štev. A2 Evropskega parlamenta z dne 12.06.2009 pokaže, da tako v angleškem, kot tudi v francoskem originalnem besedilu uporabljajo plural in s tem izražajo, da so mišljene samo ponovne napotitve k istim podjetjem.
Menimo, da je to bistveno pojasnilo, ki utegne slovenskim podjetjem, ki imajo zaposlene državljane iz tretjih držav in opravljajo storitve v Avstriji, zelo olajšati načrtovanje njihovega delovanja.
mag. Rudi Vouk za odvetniško pisarno Grilc Vouk Škof
8. 8. 2017 /by Marko Nemšak
2. seja programskega sveta SRIP – Krožno gospodarstvo, MB, 04.09.201... Javna obravnava predloga paketa zakonodaje z davčnega področja

References: sodišče 
 sodišče 
 sodišče 
 sodišče 
 sodišče 
 Sodišče